Volg My (5) - www.bybelkennis.co.za
by Coen Slabber · Published 23/11/2015 · Updated 01/10/2015
God answers the prayer we ought to have made rather than the prayer we did make. —J.I. Packer
David Platt het ‘n kort boekie: What did Jesus really mean when He said: Follow me? geskryf. Ek gaan ‘n paar blogs aan hierdie boekie spandeer.
Daar is ‘n koste aan verbonde om Jesus Christus te volg, maar dit is die moeite werd. Jesus vereis meer as om intellektueel te glo; dit is meer as eentonige geestelikheid. Daar is onbeskryflike vreugde te vind en ‘n ewige doel om te vervul om vir Hom te leef.
Maar om te sterf is moeilik. Geen wonder dat meeste mense die breë pad met die breë poort verkies nie – dit is maklik en gewild. Maar Jesus sê dat ons deur die nou poort moet ingaan. Hierdie smal pad met sy nou poort lei na die lewe. Al wat gevra word om op hierdie breë pad te reis is ‘n eenmalige besluit vir Christus. Daarna kan jy van sy gebooie en standaarde vergeet – jy het jou kaartjie hemel toe. Langs die pad sal jou sonde verdra word.
Maar dit is nie Jesus Christus se pad nie. Sy pad behels pyn, verdrukking, vervolging – nie ‘n maklike pad nie. Ons skram weg vir die koste. Ons herdefinieer die Christelike geloof volgens ons persoonlike voorkeure en kultuurnorme. Stadig maar seker verwring ons die Jesus van die Bybel en verander Hom na iets waarmee ons meer gemaklik is. Ons water die koste af, ons ignoreer wat Hy sê van mense wat Hom nie volg nie; ons ignoreer wat Hy van materialisme sê; ons hoor glad nie wat Hy oor roeping sê nie. Ons skep ‘n aangename, polities-korrekte Jesus wat net soos ons is en dink.
Jesus laat Homself nie oop vir interpretasie nie of aanpassing of verandering nie. Hy het Homself duidelik in sy woord geopenbaar Ons sal vind dat sy woord ons aannames en oortuigings konfronteer.
Om Jesus te volg, vereis totale transformasie. Daarna kyk ons volgende keer.
Laaste 7 Dae: 3,927
Laaste 30 Dae: 25,115
Laaste 365 Dae: 273,688